קבוצת ח.י. בשיתוף עם משפחות הנופלים, בפרוייקט הנצחה מיוחד לקורבנות הטבח הנורא ב-7.10.23 ומלחמת "חרבות ברזל"
לסיפורי הנופלים
סמל תומר נגר ז"ל בשבת השחורה, 07.10.23, תומר נגר, ששירת בחטיבת גולני, גדוד 51, היה מהראשונים שנתקל במחבלי חמאס בכיסופים. תומר נלחם לבדו בעמדת הבונקר שנמצאת מחוץ למוצב, הגן על חבריו וחיסל מחבלים רבים. לאחר שאזלה לו כל התחמושת (675 כדורים!) הוא נפל בקרב, אך גבורתו העניקה לעשרות מלוחמי הגדוד זמן יקר להתארגן ולהדוף את מחבלי הנוחבה. לסיפור של תומר נגר ז"ל
בר זהר ז"ל בר זהר ז"ל נרצחה ב- 7/10 בפסטיבל הנובה. בר היתה בת 23 במותה. היא היתה ילדה מחוננת ותמיד הצטיינה וגם בשרותה הצבאי ביחידת הקומנדו – רפאים. בר הגיבורה נרצחה בזמן שחילצה את חבריה, פצועה קשה, ואיבדה את ההכרה מיד לאחר שחבריה פונו. לסיפור של בר זהר ז"ל
אוראל אבוחצירה ז"ל חלומו הגדול של אוראל להינשא למרגריטה ולהקים משפחה, התנפץ לרסיסים, כמו חלומות נוספים שלו. הוא חלם להקים עסק עצמאי לניהול בר. הוא רצה להתחרות בטורניר פוצ׳יוולי ברחבי העולם. אוראל עבד כמנהל הבר במסיבה הארורה ברעים. כאשר התחילו אזעקות צבע אדום וכשהתחילה המתקפה הרצחנית, אוראל לא ברח אלא בחר לחלץ אנשים ולעזור בחפ״ק עם נפגעים. לסיפור של אוראל אבוחצירה ז"ל
ליבי כהן-מגורי ז"ל ליבי טיילה בדרום אמריקה כ-7 חודשים, וחזרה בהפתעה הביתה יום לפני ערב ראש השנה, כדי לחגוג את החג יחד עם משפחתה. היא סיפרה כי כבר היה לה קשה המרחק והגעגוע. היא הספיקה להיות בבית 3 שבועות ונרצחה בטבח האכזרי של ה- 7.10.23. משפחתה ליוותה אותה בדקות האחרונות לחייה עד שליבי השתתקה לעולמים. ליבי, קרן שמש של שמחה, טוב לב, נתינה, ערכיות, אהבת אדם ובעלי חיים. ב- 7.10.23, השמש שלנו כבתה איתה. לסיפור של ליבי כהן-מגורי ז"ל
רס"ל (במילואים) אדר גבריאל ז"ל רס״ל (במילואים) אדר גבריאל ז״ל, בן 24 בנופלו, לוחם בגדוד סיור 6828, חטיבת ביסל״ח. נפל בשירות מילואים במלחמת חרבות ברזל במהלך קרב מול מחבלים בג'באליה, צפון רצועת עזה. משימתו האחרונה הייתה החזרת גופות חטופים. אדר בן של סיגל ועופר, אח של מצדה, צוף וליבי, וחבר מדהים, גדל והתחנך בקיסריה, איש ים וטבע, גולש בנשמה, האור של המשפחה ומצחיק החבורה. לסיפור של אדר גבריאל ז"ל
סרן שילה ראוכברגר ז"ל בבוקר שבת, בוקר שמחת תורה, כ"ב בשתרי תשפ"ד, 07.10.2023 חדרו למוצב מו"פ דרום חוליה גדולה של מחבלים. שילה ראוכברגר הי"ד עמד בפתח הממ"ד , נלחם עד טיפת דמו האחרונה במחבלים המרצחים והגן בחירוף נפש על חייליו. שילה היה אדם של אור ושמחה. בן 23 בנופלו. השם ינקום דמו. לסיפור של שילה ראוכברגר ז"ל
לסיפורי הנופלים
תפילה לשבויים והחטופים
יְהִי רָצוֹן מִלְפָנֶיךָ ה' אֱלֹהֵינוּ וֶאֱלֹהֵי אֲבוֹתֵינוּ, שֶׁתְּחַזֵּק וְתִשְׁמוֹר וְתִנְצוֹר אֶת אֲחֵינוּ בֵּית יִשְֹרָאֵל, הַשְּׁבוּיִים וְהַשְׁבוּיוֹת, בַּעֲבוּר שֶׁאָנוּ מִתְפַּלְּלִים בַּעֲבוּרָם. הַקָּדוֹשׁ בָּרוּךְ הוּא יִמָּלֵא רַחֲמִים עֲלֵיהֶם, יִשְׁמְרֵם מִכָּל צָרָה וְצוּקָה וּמִכָּל נֶגַע וּמַחֲלָה, וְיִשְׁלַח בְּרָכָה וְהַצְלָחָה בְּכָל מַעֲשֵׂי יְדֵיהֶם, יוֹצִיאֵם מֵחֹשֶׁךְ וְצַלְמָוֶת וִישִׁיבֵם מְהֵרָה לְחֵיק מִשְׁפְּחוֹתֵיהֶם, ונֹאמַר אָמֵן. אַחֵינוּ כָּל בֵּית יִשְׂרָאֵל, הַנְּתוּנִים בְּצָרָה וּבַשִּׁבְיָה, הָעוֹמְדִים בֵּין בַּיָּם וּבֵין בַּיַּבָּשָׁה, הַמָּקוֹם יְרַחֵם עֲלֵיהֶם, וְיוֹצִיאֵם מִצָּרָה לִרְוָחָה, וּמֵאֲפֵלָה לְאוֹרָה, וּמִשִּׁעְבּוּד לִגְאֻלָּה, הַשְׁתָּא בַּעֲגָלָא וּבִזְמַן קָרִיב, וְאִמְרוּ אָמֵן.
תפילה לחיילי צה"ל, כוחות הבטחון, ואזרחים בקו האש
יְהִי רָצוֹן מִלְפָנֶיךָ ה' אֱלֹהֵינוּ וֶאֱלֹהֵי אֲבוֹתֵינוּ, שֶׁתְּחַזֵּק וְתִשְׁמוֹר אֶת חַיָּלֵי צְבָא הַהֲגַנָּה לְיִשְׂרָאֵל וְכוֹחוֹת הַבִּטָּחוֹן וְכָל הָאֶזְרָחִים בְּקַו הָאֵשׁ, הָעוֹמְדִים עַל מִשְׁמַר אַרְצֵנוּ וְעָרֵי אֱלהֵינוּ. יִתֵּן ה' אֶת אוֹיְבֵינוּ הַקָּמִים עָלֵינוּ נִגָּפִים לִפְנֵיהֶם. הַקָּדוֹשׁ בָּרוּךְ הוּא יִשְׁמְרֵם וְיַצִּילֵם מִכָּל צָרָה וְצוּקָה וּמִכָּל נֶגַע וּמַחֲלָה וְיִשְׁלַח בְּרָכָה וְהַצְלָחָה בְּכָל מַעֲשֵׂי יְדֵיהֶם. יַדְבֵּר שׂוֹנְאֵינוּ תַּחְתֵּיהֶם וִיעַטְרֵם בְּכֶתֶר יְשׁוּעָה וּבְעֲטֶרֶת נִצָּחוֹן. וִיקֻיַּם בָּהֶם הַכָּתוּב: כִּי ה' אֱלֹהֵיכֶם הַהֹלֵךְ עִמָּכֶם לְהִלָּחֵם לָכֶם עִם איבֵיכֶם לְהוֹשִׁיעַ אֶתְכֶם, וְנאמַר אָמֵן.
תפילה להחלמת הפצועים
יְהִי רָצוֹן מִלְפָנֶיךָ ה' אֱלֹהֵינוּ וֶאֱלֹהֵי אֲבוֹתֵינוּ, שֶׁתִּשְׁלַח מְהֵרָה רְפוּאָה שְׁלֵמָה מִן הַשָּׁמַיִם, רְפוּאַת הַנֶּפֶשׁ וּרְפוּאַת הַגּוּף לְכָל הַפְּצוּעִים בַּמַּעֲרָכָה. הַקָּדוֹשׁ בָּרוּךְ הוּא יִמָּלֵּא רַחֲמִים עֲלֵיהֶם לְהַחֲלִימם וּלְרַפְּאֹתָם וּלְהַחֲזִיקם וּלְהַחֲיוֹתָם, וְיִשְׁלַח לָהֶם מְהֵרָה רְפוּאָה שְׁלֵמָה מִן הַשָּׁמַיִם לְכָל אֶבְרֵיהֶם וּלְכָל גִּידֵיהֶם בְּתוֹךְ שְׁאָר חוֹלֵי יִשְׂרָאֵל, רְפוּאַת הַנֶּפֶשׁ וּרְפוּאַת הַגּוּף, הַשְׁתָּא בַּעֲגָלָא וּבִזְמַן קָרִיב. וְנֹאמַר אָמֵן.
קבוצת ח.י. מזמינה בכבוד ובהערכה כל משפחה שמעוניינת לצרף את סיפורה לעמוד ההנצחה המיוחד ולהפיצו לכמה שיותר אנשים- להשי﻿ב לדיוור זה, או לשלוח מייל ל: hygroup@hye.co.il קבוצת ח.י. | התע"ש 14 | כפר סבא | ישראל | 6683* |
נשלח באמצעות תוכנת ActiveTrail